****ОБЩИНСКА ИЗБИРАТЕЛНА КОМИСИЯ ЯМБОЛ****

**ПРОТОКОЛ № 52**

**На 24 март 2016 г. се проведе заседание на Общинска избирателна комисия Ямбол при следния**

**Д н е в е н р е д:**

1. Доклад по писма с вх. №№ 268/17.03.2016г. и 269/21.03.2016г.

*докладчик: Екатерина Янева*

2. Проект на решение относно обявяване за избран общински съветник на следващия кандидат от листата на ПП „НФСБ“

*докладчик: Екатерина Янева*

3. Разни

**ПРИСЪСТВАХА**: Екатерина Янева, Мариана Гърдева, Мехмед Мехмедов, Димитър Събев, Станка Раданова, Недялко Савов, Мирослава Янева, Весела Караманова и Младенка Делибалтова

**ОТСЪСТВАХА**: Светла Кирилова и Драгомир Димитров

Заседанието бе открито в 17.15ч. и председателствано от г-жа Екатерина Янева– председател на комисията.

**ПРЕДСЕДАТЕЛЯТ ЕКАТЕРИНА ЯНЕВА**: Уважаеми колеги, в залата присъстват 9 членове на комисията, имаме необходимия кворум за провеждане на днешното заседание.

Предлагам колегата Младенка Делибалтова за преброител при отчитане на поименното гласуване, а за изготвяне на протокола- колегата Мехмедов. Който е съгласен с така направеното предложение, моля да гласува.

Гласували **За** – 9 членове: Екатерина Янева, Мариана Гърдева, Мехмед Мехмедов, Димитър Събев, Станка Раданова, Недялко Савов, Мирослава Янева, Весела Караманова и Младенка Делибалтова

Против – няма.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, докладвам Ви, че с писмо с наш вх.№268/17.03.2016г. е постъпило искане от началник РУ –ЯМБОЛ, с което са изискани оригинали на документи във връзка с проверка с прокурорска преписка №405/2016г. на ЯРП.

 Изисканите документи са предоставени от ОИК Ямбол под опис и след приключване на разследването същите ще ни бъдат върнати. Същевременно с писмо вх.№ 269/21.03.2016г. от ОДМВР-Ямбол сектор ПИП се изисква от ОИК да представи справка с данни за конкретно посочени състави на СИК, както и заверено копие на конкретно посочена декларация от конкретно посочено лице.Във връзка с това писмо, заедно с колегата Димитър Събев сме изготвили исканата справка относно СИК, както и проекта за писмо. По отношение исканата Декларация, съгласно т.30 от Решение №2662-МИ/НР от 18.10.2015г. на ЦИК, следва първо да изискаме от ЦИК достъп до документите и до запечатаното помещение, където те се съхраняват. В тази насока е изготвен проект за отговор по писмото от ОДМВР-Ямбол., което представям на Вашето внимание

**ОТНОСНО:** представяне на данни и документи по писмо с Ваш изх.№326000-3448/17.03.2016г. и наш вх.№269/21.03.2016г.

**УВАЖАЕМИ ГОСПОДИН …………………,**

В отговор на посоченото писмо, приложено представям Ви Справка /Приложение към настоящото писмо/с данните за съставите на посочените от Вас СИК - три имена, ЕГН и телефон за връзка. Информация относно адресите на лицата ОИК не може да Ви предостави, поради факта, че не разполагаме с тази информация. За някои от лицата не разполагаме и с телефон за връзка, поради и което за тях няма посочен телефон в приложението.

Относно исканото заверено копие на попълнена от лицето ……………… Декларация, Ви информирам, че към настоящия момент не можем да Ви предоставим същата, тъй като тя е приложена към съответния избирателен списък, който заедно с останалите изборни книжа се съхранява в запечатано помещение в община Ямбол, достъпът до което можем имаме след решение на ЦИК /т.30 от Решение №2662-МИ/НР от 18.10.2015г. на ЦИК/.

В тази връзка след като ЦИК разреши на ОИК достъп до изборните книжа и материали и до помещението в което се съхраняват ще имаме възможност да Ви я предоставим.

Приложение: Справка с данни за СИК

Имате ли предложения или мнения във връзка с писмото от ОД на МВР-Ямбол? Имате ли мнение по отношение така изготвеното писмо.Нямате. Добре тогава подлагам на гласуване докладвания проект за писмо.Който е съгласен моля да гласува.

**МЛАДЕНКА ДЕЛИБАЛТОВА:**

Гласували **За** – 9 членове: Екатерина Янева, Мариана Гърдева, Мехмед Мехмедов, Димитър Събев, Станка Раданова, Недялко Савов, Мирослава Янева, Весела Караманова и Младенка Делибалтова

Против – няма.

**ПРЕДСЕДАТЕЛЯТ ЕКАТЕРИНА ЯНЕВА:** Още утре отговора по писмото, ведно със справката –Приложение към нея ще бъде представено в ОД на МВР-Ямбол.

**Преминаваме към разглеждане на т. 2 от дневния ред.**

Колеги в Общинската избирателна комисия е постъпило писмо с вх.№270 от 21.03.2016г. от Председателя на ОбС Ямбол, с което ни уведомява, че на 18 март 2016г. на заседанието на ОбС обявената за избран общински съветник с наше Решение №216-МИ/18.02.2016г. Стойка Колева Димитрова отново не се е явила, за да положи клетва по чл.32, ал.1 и ал.2 от ЗМСМА. Към уведомлението са приложени и документи – писмо изх.№2801-04397 от 17.03.2016г., и Констативен протокол №6 от 17.03.2016г. Знаете, че обявената от нас за избрана за общински съветник е търсена от ОбСЯмбол да положи клетва още на заседанието на общинският съвет, което бе проведено на 29 февруари 2016г. В тази връзка бяхме уведомени от ОбСЯмбол, че лицето не е намерено на постоянния му адрес, а по данни на съседи същото се намирало в чужбина. Същевременно поради липсата на телефонен номер за връзка с лицето не е осъществен контакт с нея. Информирани сме, че е спазена процедурата за уведомяване от страна на общината по реда на АПК на лицето, чрез поставяне на обявление на таблото пред административната сграда и на сайта на общината.Въпреки това ние като комисия преценихме, че поради факта, че уведомлението е отправено в деня предшестващ заседанието на ОбСЯмбол – твърде кратък срок, на обявената за избрана за общински съветник Стойка Колева Димитрова следва да й бъде дадена възможност възможност да положи клетва на следващото заседание, което обстоятелство не нарушава едномесечния срок, в който тя следва да положи клетва, а напротив явява се точно в срока по чл.30, ал.9 от ЗМСМА.

Едни и същи са констатациите на длъжностните лица, посетили посоченият от лицето адрес за връзка с него, на който последното не е намерено - лицето трайно пребивава в друга държава членка на ЕС. Същевременно пред Общинска избирателна комисия не е подавано изрично писмено заявление от Стойка Колева Димитрова, че е възпрепятствана да присъства на заседанието на ОбС Ямбол, за да положи клетва. Съгласно разпоредбата на чл.30, ал.1 от ЗМСМА, пълномощията на общински съветник възникват от деня на полагане на клетвата по чл.32, ал.1 от ЗМСМА. В тази насока е и т.3 от Решение № 2884-МИ/03.11.2015г. на ЦИК, според която пълномощията на общински съветник, който не се е явил и не е подписал клетвен лист на първото заседание на общинския съвет и не е заявил писмено пред ОИК, че е възпрепятстван да се яви, не възникват. Предвид това следва да вземе решение за обявяване за избран за общински съветник на следващия кандидат от листата на ПП „НФСБ“ . В тази връзка ви предлагам следният проект за решение:

**РЕШЕНИЕ
№ ………-МИ**

**Ямбол, 24.03.2016**

**ОТНОСНО:** обявяване за избран за общински съветник в ОбС Ямбол следващия кандидат от листата на ПП „НФСБ”

В Общинска избирателна комисия в гр.Ямбол е постъпило писмо с вх.№270 от 21.03.2016г. от Председателя на ОбС Ямбол, с което уведомява Общинска избирателна комисия в община Ямбол, че на 18 март 2016г. на заседанието на ОбС обявената за избран общински съветник с наше Решение №216-МИ/18.02.2016г. Стойка Колева Димитрова не се е явила, за да положи клетва по чл.32, ал.1 и ал.2 от ЗМСМА. Към уведомлението са приложени и документи – писмо изх.№2801-04397 от 17.03.2016г., Констативен протокол №6 от 17.03.2016г., установяващи изпълнението на задълженията по чл.30, ал.9 от ЗМСМА от ОбС Ямбол, в конкретния случай.

Пред Общинска избирателна комисия не е подавано изрично писмено заявление от Стойка Колева Димитрова, че е възпрепятствана да присъства на заседанието на ОбС Ямбол, за да положи клетва.

Съгласно разпоредбата на чл.30, ал.1 от ЗМСМА, пълномощията на общински съветник възникват от деня на полагане на клетвата по чл.32, ал.1 от ЗМСМА. В тази насока е и т.3 от Решение № 2884-МИ/03.11.2015г. на ЦИК, според която пълномощията на общински съветник, който не се е явил и не е подписал клетвен лист на първото заседание на общинския съвет и не е заявил писмено пред ОИК, че е възпрепятстван да се яви, не възникват.

Предвид изложеното и на основание чл. 87, ал. 1, т. 1, във връзка с чл.454 от ИК и т.4 от Решение № 2884-МИ/03.11.2015г. на ЦИК Общинска избирателна комисия -Ямбол

**Р Е Ш И:**

1. Обявява за избрана за общински съветник в ОбС – Ямбол, от листата на ПП „НФСБ” Ваклена Кънчева Колева, с ЕГН ……………….;

2.Издава удостоверение на Ваклена Кънчева Колева, избрана за  общински съветник в ОбС- гр. Ямбол;

3.Анулира издаденото удостоверение на Стойка Колева Димитрова;

4.Препис от настоящото Решение следва да бъде изпратено на Председателя на Общински съвет в гр.Ямбол в тридневен срок от влизането му в сила.

**ПРЕДСЕДАТЕЛЯТ ЕКАТЕРИНА ЯНЕВА:** Някой има ли предложения занякакви допълнения или редакции в предложения проект за решение. Явно няма, затова който е съгласен с представения проект за решение моля да гласува.

**МЛАДЕНКА ДЕЛИБАЛТОВА:**

Гласували **За** – 9 членове: Екатерина Янева, Мариана Гърдева, Мехмед Мехмедов, Димитър Събев, Станка Раданова, Недялко Савов, Мирослава Янева, Весела Караманова и Младенка Делибалтова

Против – няма.

Решението се приема и е с№ 217-МИ/24.03.3016г.

**Преминаваме към разглеждане на т. 3 от дневния ред.**

Предвид взетото решение, възлагам на колегата Димитър Събев да подготви придружително писмо за представяне на препис от взетото решение на председателя на ОбСЯмбол.

Колеги от ВАС ме уведомиха по телефона за датата на заседанието по жалбата на Недка Карска срещу Решение № 25/02.03.2016г. на административен съд Ямбол. Заседанието е насрочено за разглеждане на 6 април 2016г. от 11.00 часа. Някой нещо има ли да сподели. След като няма закривам днешното заседание.

ПРЕДСЕДАТЕЛ: Екатерина Янева

СЕКРЕТАР: Недялко Савов